CELEX: 62015TN0602
Language: sl
Date: 2015-10-23 00:00:00
Title: Zadeva T-602/15: Tožba, vložena 23. oktobra 2015 – Jenkinson/Svet in drugi

7.3.2016   
            
            
               SL
            
            
               Uradni list Evropske unije
            
            
               C 90/17
            
         Tožba, vložena 23. oktobra 2015 – Jenkinson/Svet in drugi
   (Zadeva T-602/15)
   (2016/C 090/25)
   Jezik postopka: francoščina
   
      Stranke
   
   
      Tožeča stranka: Liam Jenkinson (Keery, Irska) (zastopnika: N. de Montigny in J.-N. Louis, odvetnika)
   
      Tožene stranke: Svet Evropske unije, Evropska komisija, Evropska služba za zunanje delovanje (SEAE) in Skupni ukrep o misiji Evropske unije „Eulex Kosovo“
   
      Predlogi
   
   Tožeča stranka Splošnemu sodišču predlaga:
   Glavni predlog:
   
               – 1.
            
            
               V zvezi s pravicami, ki izhajajo iz zasebnopravne pogodbe:
               
                           —
                        
                        
                           pogodbeno razmerje tožeče stranke naj se preoblikuje v pogodbo o zaposlitvi za nedoločen čas;
                        
                     
                           —
                        
                        
                           ugotovi naj se, da so tožene stranke v okviru odpovedi pogodbe za nedoločen čas kršile svoje pogodbene obveznosti in zlasti obveznost predhodnega obvestila.
                           Posledično, kot odškodnino za škodo, nastalo z zlorabo zaporednih pogodb za določen čas na račun daljše negotovosti tožeče stranke, in zaradi kršitve obveznosti predhodnega obvestila o odpovedi pogodbe:
                           
                                       —
                                    
                                    
                                       naj se toženim strankam naloži, da morajo tožeči stranki plačati odškodnino v višini 176 601,55 EUR, izračunano na njeno delovno dobo v misijah, ki jih je ustanovila Evropska unija;
                                    
                                 
                                       —
                                    
                                    
                                       podredno, toženim strankam naj se naloži, da morajo tožeči stranki plačati odškodnino v višini 45 985,15 EUR, izračunano ob upoštevanju trajanja njenega dela pri četrti toženi stranki;
                                    
                                 
                     
                           —
                        
                        
                           ugotovi naj se, da je odpustitev tožeče stranke nezakonita, in se zato toženim strankam naloži, da ji morajo plačati odškodnino, ocenjeno ex aequo et bono na 50 000 EUR;
                        
                     
                           —
                        
                        
                           ugotovi naj se, da tožene stranke niso oblikovale zakonitih družbenih dokumentov o prenehanju pogodbe, in
                           
                                       —
                                    
                                    
                                       se jim naloži, da morajo tožeči stranki plačati znesek 100,00 EUR na dan zamude od vložitve te tožbe;
                                    
                                 
                                       —
                                    
                                    
                                       se jim naloži, da morajo tožeči stranki posredovati družbene dokumente o prenehanju pogodbe;
                                    
                                 
                     
                           —
                        
                        
                           toženim strankam naj se naloži plačilo obresti na zgoraj navedene zneske, izračunane po belgijski zakonski obrestni meri.
                        
                     
         
               – 2.
            
            
               V zvezi z zlorabo pooblastil in obstoječo diskriminacijo:
               
                           —
                        
                        
                           ugotovi naj se, da so prve tri tožene stranke tožečo stranko v obdobju zaposlitve v misijah, ki so jih ustanovile, brez objektivne utemeljitve obravnavale diskriminatorno, in sicer glede njene plače, pokojninskih pravic in s tem povezanih ugodnosti ter glede varnosti poznejše zaposlitve;
                        
                     
                           —
                        
                        
                           ugotovi naj se, da bi ena od prvih treh toženih strank morala zaposliti tožečo stranko kot začasno uslužbenko;
                        
                     
                           —
                        
                        
                           prvim trem toženim strankam naj se naloži plačilo odškodnine zaradi izgube plače, pokojnine, nadomestil in ugodnosti, povzročene z zgoraj navedenimi kršitvami prava Skupnosti;
                        
                     
                           —
                        
                        
                           toženim strankam naj se naloži, da morajo tožeči stranki na te zneske plačati obresti, izračunane po belgijski zakonski obrestni meri;
                        
                     
                           —
                        
                        
                           strankam naj se določi rok za določitev navedene odškodnine ob upoštevanju razreda in stopnje, v katera bi morala biti zaposlena tožeča stranka, povprečnega zvišanja plače, razvoja njene kariere, nadomestil, ki bi jih morala prejemati iz naslova pogodbe začasne uslužbenke, in s primerjanjem pridobljenih rezultatov s plačo, ki jo je tožeča stranka dejansko prejemala.
                        
                     
         Podredno:
   
               —
            
            
               ugotovi naj se, da so tožene stranke kršile svoje obveznosti;
            
         
               —
            
            
               naloži naj se jim, da morajo tožeči stranki za škodo, nastalo zaradi teh kršitev, plačati odškodnino, ocenjeno ex aequo et bono na 150 000,00 EUR.
            
         V vsakem primeru:
   Toženim strankam naj se naloži plačilo stroškov.
   
      Tožbeni razlogi in bistvene trditve
   
   Tožeča stranka v utemeljitev tožbe navaja osem tožbenih razlogov.
   
               1.
            
            
               Prvi tožbeni razlog: zloraba pravic, ki naj bi jo tožene stranke storile pri uporabi zaporednih pogodb za določen čas, in kršitev načela sorazmernosti, ki naj bi jo storile tožene stranke.
            
         
               2.
            
            
               Drugi tožbeni razlog: kršitev varstva delavcev v okviru kolektivnega odpusta, ki naj bi jo storile tožene stranke.
            
         
               3.
            
            
               Tretji tožbeni razlog: kršitev načela enakega obravnavanja in nediskriminacije, ki naj bi jo storile tožene stranke.
            
         
               4.
            
            
               Četrti tožbeni razlog: kršitev pravice tožeče stranke do izjave, ki naj bi jo storile tožene stranke.
            
         
               5.
            
            
               Peti tožbeni razlog: pravna negotovost, ki naj bi jo tožene stranke povzročile tožeči stranki, in kršitev pravice do dobrega upravljanja, ki naj bi jo storile tožene stranke.
            
         
               6.
            
            
               Šesti tožbeni razlog: kršitev načela posvetovanja s predstavniki zaposlenih, ki naj bi jo storile tožene stranke.
            
         
               7.
            
            
               Sedmi tožbeni razlog: kršitev Evropskega kodeksa dobrega ravnanja javnih uslužbencev, ki naj bi jo storile tožene stranke.
            
         
               8.
            
            
               Osmi tožbeni razlog: kršitev pravice do prostega gibanja delavcev, ki naj bi jo storile tožene stranke.